钦定古今图书集成/明伦汇编/闺媛典/第318卷 > 皇清五十一 > 胡杰生妻洪氏
## 钦定古今图书集成/明伦汇编/闺媛典/第318卷 > 皇清五十一 > 胡杰生妻洪氏

按《庐江县志》：“黄屯洪氏，胡杰生妻。杰生不知治。”

生娶岁馀，遽尔出亡。屈指三十馀年，杳绝音耗。家无四壁，瓶鲜半菽。上有孀姑，下有孱叔，皆氏是赖。孑然女流，黾勉组织，以免老幼饥寒。苦孝种种，不可胜述。姑病，刲股至再。姑没，哀毁逾礼。叔长及娶，夫妻相继没。遗孤侄七岁，又氏鞠之。尽历艰辛，毫无怨悔。邑令表其门。